Ego Henricus, Senonensis archiepiscopus, notum fieri volo tam presentibus quam futuris hominibus me concessisse ecclesiam de Lorriaco ecclesie sancti Benedicti, sicut Ludovicus, gloriosissimus rex Francorum, ei concesserat, salva tamen subjectione Senonensis ecclesie et jure presbyterorum. Hoc quoque ut ratum et inconcussum permaneat et in perpetuum possideat, sigilli mei impressione firmare curavi. Actum est hoc apud Castrum Nantonis, anno ab incarnatione Domini MCXXXVIII.